ସହିଦ ଆଫ୍ରିଦି କହିଲେ- ଯେପର୍ଯ୍ୟନ୍ତ ମୋଦୀ ସରକାର ଥିବ ସେ ପର୍ଯ୍ୟନ୍ତ ହୋଇପାରିବ ନାହିଁ ଭାରତ-ପାକିସ୍ତାନ ସିରିଜ୍- News18 Odia\nସହିଦ ଆଫ୍ରିଦି କହିଲେ- ଯେପର୍ଯ୍ୟନ୍ତ ମୋଦୀ ସରକାର ଥିବ ସେ ପର୍ଯ୍ୟନ୍ତ ହୋଇପାରିବ ନାହିଁ ଭାରତ-ପାକିସ୍ତାନ ସିରିଜ୍\nIndia-Pakistan Cricket: ଭାରତ ଓ ପାକିସ୍ତାନ ମଧ୍ୟରେ ଗତ ୧୩ ବର୍ଷ ଭିତରେ କୌଣସି ଟେଷ୍ଟ ସିରିଜ୍ ହୋଇନାହିଁ । ଶେଷ ଥର ଦୁଇ ଦଳ ମଧ୍ୟରେ ୨୦୦୭ ମସିହାରେ ଏକ ସିରିଜ୍ ହୋଇଥିଲା ।\nନୂଆ ଦିଲ୍ଲୀଃ ପାକିସ୍ତାନୀ କ୍ରିକେଟର ମାନଙ୍କୁ ଇଣ୍ଡିଆନ୍ ପ୍ରିମିୟର ଲିଗରେ (IPL) ଖେଳିବାକୁ ସୁଯୋଗ ମିଳୁନାହିଁ । ତେଣୁ ପାକିସ୍ତାନୀ କ୍ରିକେଟରଙ୍କ ଏହାକୁ ନେଇ କ୍ରୋଧ ପ୍ରକାଶ କରୁଥିବା ଦେଖିବାକୁ ମିଳିଥାଏ । ଏହି କ୍ରମରେ ପାକିସ୍ତାନର ପୂର୍ବତନ ଅଧିନାୟକ ତଥା ଅଲରାଉଣ୍ଡର ସହିଦ ଆଫ୍ରିଦିଙ୍କ (Shahid Afridi) କ୍ରୋଧ ମଧ୍ୟ ପ୍ରକାଶ ପାଇଛି । ସେ କହିଛନ୍ତି 'ଯେପର୍ଯ୍ୟନ୍ତ ଭାରତରେ ନରେନ୍ଦ୍ର ମୋଦୀ ସରକାର ରହିବ (PM Modi Govt.) ସେତେବେଳେ ପର୍ଯ୍ୟନ୍ତ ଭାରତ ଓ ପାକିସ୍ତାନ ମଧ୍ୟରେ ଦ୍ୱିପାକ୍ଷିକ ସିରିଜ୍ ହୋଇପାରିବ ନାହିଁ ।' ଏହା ବ୍ୟତୀତ ସେ କହିଛନ୍ତି ଯେ 'ପାକିସ୍ତାନୀ କ୍ରିକେଟରମାନେ ମଧ୍ୟ ଆଇପିଏଲ ମିସ୍ କରୁଛନ୍ତି ।' ଆଫ୍ରିଦିଙ୍କ କହିବାନୁସାରେ ପାକିସ୍ତାନର ଯୁବ କ୍ରିକେଟରମାନେ ଏହି ଲିଗରେ ଖେଳୁଥିଲେ ବହୁତ ଲାଭବାନ ହୋଇଥାନ୍ତେ ।\nଆଉ କ'ଣ କହିଲେ ଆଫ୍ରିଦି?\nଆରବ ନ୍ୟୁଜ୍ ସହ କଥାବାର୍ତ୍ତା କରି ସହିଦ ଆଫ୍ରିଦି କହିଛନ୍ତି, 'ପାକିସ୍ତାନ ସରକାର ସର୍ବଦା ଭାରତ ସହ କ୍ରିକେଟ୍ ଖେଳିବାକୁ ପ୍ରସ୍ତୁତ ଅଛି । କିନ୍ତୁ ଭାରତରେ ବର୍ତ୍ତମାନର ସରକାର ଯୋଗୁଁ ଦୁଇ ଦେଶ ମଧ୍ୟରେ କ୍ରିକେଟ୍ ହେବାର ଆଶା ନାହିଁ । ଯେପର୍ଯ୍ୟନ୍ତ ମୋଦୀ କ୍ଷମତାରେ ରହିଛନ୍ତି, ସେପର୍ଯ୍ୟନ୍ତ ଭାରତ ଓ ପାକିସ୍ତାନ ମଧ୍ୟରେ କୌଣସି ଦ୍ୱିପାକ୍ଷିକ ସିରିଜ୍ ହୋଇପାରିବ ନାହିଁ । ସହିଦ ଆଫ୍ରିଦି ଆହୁରି କହିଛନ୍ତି ଯେ ପାକିସ୍ତାନୀ ଖେଳାଳିମାନେ ବିଶ୍ୱର ସବୁଠୁ ଦାମୀ କ୍ରିକେଟ୍ ଲିଗ୍ ଆଇପିଏଲରେ ଖେଳୁ ନ ଥିବାରୁ ଅନେକ କ୍ଷତି ସହୁଛନ୍ତି ।\n୧୩ ବର୍ଷ ଧରି ହୋଇନାହିଁ ଟେଷ୍ଟ ସିରିଜ୍\nଗତ ୧୩ବର୍ଷ ଧରି ଭାରତ ଓ ପାକିସ୍ଥାନ ମଧ୍ୟରେ କୌଣସି ଟେଷ୍ଟ ସିରିଜ୍ ହୋଇନାହିଁ । ଶେଷ ଥର ପାଇଁ ୨୦୦୭ ରେ ଏହି ଦୁଇ ଦଳ ମଧ୍ୟରେ ଏକ ସିରିଜ୍ ହୋଇଥିଲା । ଭାରତ ଏହି ତିନି ମ୍ୟାଚ ବିଶିଷ୍ଟ ଟେଷ୍ଟ ସିରିଜ ୧-୦ ଜିତିଥିଲା । ଏହା ବ୍ୟତୀତ ଗତ ସାତ ବର୍ଷ ମଧ୍ୟରେ ଦୁଇ ଦଳ ମଧ୍ୟରେ କୌଣସି ଦିନିକିଆ ଦ୍ୱିପାକ୍ଷିକ ସିରିଜ୍ ହୋଇନାହିଁ । ୨୦୧୩ ମସିହାରେ ପାକିସ୍ତାନ ଭାରତ ଗସ୍ତ କରିଥିଲା । ସେହି ସିରିଜରେ ପାକିସ୍ତାନ ୨-୧ରେ ଜିତିଥିଲା ।\nକ'ଣ କହିଲେ PCBର ଅଧ୍ୟକ୍ଷ ?\nପିସିବିର ଚେୟାରମ୍ୟାନ୍ ଏହସାନ୍ ମଣି କିଛି ଦିନ ପୂର୍ବରୁ କହିଥିଲେ ଯେ ବିସିସିଆଇ ସହିତ ଗତ କିଛି ବର୍ଷ ମଧ୍ୟରେ ଦୁଇ ଦେଶ ମଧ୍ୟରେ ଚାଲିଥିବା ସିରିଜକୁ ନେଇ ଅନେକ ଆଲୋଚନା ହୋଇଛି ଏହା ଟି -୨୦ କ୍ରିକେଟ୍ ହେଉ କିମ୍ବା ଦ୍ୱିପାକ୍ଷିକ ସିରିଜ୍ । କିନ୍ତୁ ଏପର୍ଯ୍ୟନ୍ତ କୌଣସି ପ୍ରସଙ୍ଗରେ ନିଷ୍କର୍ଷତା ଆସି ପାରିନାହିଁ ।
